Peirenė
Peirenė (sen. gr. Πειρήνη) – nimfa graikų mitologijoje, Achelojo dukra (pagal vieną iš versijų). Dar laikyta Oibalo arba Asopo ir Metonės dukra. Su Poseidonu susilaukusi Lechėjo ir Kenchrėjo. Laikyta Peireinės šaltinio, buvusio greta Korinto, nimfa. Būta tikinčių, kad šaltinis atsiradęs iš Peirenės ašarų, kurias ši išliejusi sielvartaudama dėl sūnaus Kenchrėjo mirties.